23.2.2023
SK
Úradný vestník Európskej únie
L 58/627
KOMISIA HLAVA 05 — REGIONÁLNY ROZVOJ A SÚDRŽNOSŤ
KAPITOLA 05 04 — PODPORA PRE KOMUNITU TURECKÝCH CYPERČANOV (pokračovanie)
05 04 01
(pokračovanie) Poznámky Tieto rozpočtové prostriedky umožnia pokračovať v poskytovaní pomoci podľa nariadenia (ES) č. 389/2006 s cieľom uľahčiť znovuzjednotenie Cypru stimulovaním hospodárskeho rozvoja komunity tureckých Cyperčanov s osobitným dôrazom na hospodársku integráciu ostrova, na zlepšenie kontaktov medzi týmito dvoma komunitami a s Úniou a na prípravu uplatňovania acquis Únie.
Pomoc sa poskytuje v oblastiach stanovených v uvedenom nariadení a zahŕňa najmä podporu sociálneho a hospodárskeho rozvoja, rozvoj a reštrukturalizáciu infraštruktúry, zmierenie, opatrenia na budovanie dôvery a podporu občianskej spoločnosti na približovanie komunity tureckých Cyperčanov k Únii vrátane štipendií pre študentov z radov tureckých Cyperčanov.
Pri príprave právnych textov na účel ich uplatňovania po nadobudnutí účinnosti komplexného riešenia cyperskej otázky, ako aj pri príprave acquis Únie hneď po dosiahnutí prípadnej politickej dohody o znovuzjednotení sa využije aj nástroj TAIEX.
Rozpočtové prostriedky predovšetkým umožnia pokračovať v poskytovaní finančnej podpory Únie na uľahčenie zintenzívnenia činnosti Výboru pre nezvestné osoby s cieľom splniť ciele jeho strategického plánu, ktorý sa týka rýchlejšej identifikácie nezvestných osôb, ako aj vykonávania rozhodnutí Technického výboru pre kultúrne dedičstvo spoločného pre obe komunity, ktoré by mali zahŕňať projekty menšín.
Tieto rozpočtové prostriedky sú okrem iného určené na udržanie výsledkov prác, dodávok a grantov financovaných z finančných prostriedkov pridelených v minulosti.
Okrem toho môžu pokračovať grantové programy určené pre širokú škálu hospodárskych príjemcov a príjemcov občianskej spoločnosti (mimovládne organizácie, študenti a učitelia, školy, poľnohospodári, malé dediny a súkromný sektor).
Tieto činnosti sú zamerané na socioekonomický rozvoj a sú poháňané perspektívou znovuzjednotenia ostrova.
Podľa možnosti by prioritou mali byť projekty zamerané na dosiahnutie zmierenia, ktoré zbližujú obe komunity a budujú atmosféru dôvery.
Tieto opatrenia zdôrazňujú veľký záujem a odhodlanie Únie dosiahnuť vyriešenie cyperskej otázky a znovuzjednotenie ostrova.
05 04 99
Ukončenie predchádzajúcich programov a činností Poznámky Rozpočtové prostriedky v tomto článku sú určené na pokrytie platieb v súvislosti so záväzkami, ktoré neboli splatené v predchádzajúcich rokoch.
05 04 99 01
Ukončenie predchádzajúcej finančnej podpory na stimulovanie hospodárskeho rozvoja komunity tureckých Cyperčanov (pred rokom 2021) Číselné údaje (Diferencované finančné prostriedky) Rozpočtové prostriedky 2023 Záväzky
p.m.
Platby
25 000 000
Rozpočtové prostriedky 2022 Záväzky
p.m.
Platby
30 000 000
Plnenie 2021 Záväzky
Platby
0,—
34 400 000,—